ddrg/super_eurlex huggingface dataset:
Διορθωτικό στην τελική πράξη της συμφωνίας 2002/51/ΕΚ μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου

(Επίσημη Εφημερίδα των Ευρωπαϊκών Κοινοτήτων L 28 της 30ής Ιανουαρίου 2002)

Σελίδα 111, δήλωση της Κοινότητας για τη "ρετσίνα", σημείο 1:

αντί: "..., για την εξασφάλιση της προστασίας της νοτιοαφρικανικής αγοράς, ..."

διάβαζε: "..., για την εξασφάλιση της προστασίας στη νοτιοαφρικανική αγορά, ...".
Απόφαση του Συμβουλίου

της 9ης Απριλίου 2001

για την εφαρμογή της κοινής θέσης 1999/533/ΚΕΠΠΑ, σχετικά με τη συμβολή της Ευρωπαϊκής Ένωσης στην προώθηση της ταχείας έναρξης ισχύος της συνθήκης για τη γενική απαγόρευση των πυρηνικών δοκιμών (CTBT)

(2001/286/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,

την κοινή θέση 1999/533/ΚΕΠΠΑ που υιοθέτησε το Συμβούλιο στις 29 Ιουλίου 1999 για τη συμβολή της Ευρωπαϊκής Ένωσης στην προώθηση της ταχείας έναρξης ισχύος της συνθήκης για τη γενική απαγόρευση των πυρηνικών δοκιμών(1) και ειδικότερα τα άρθρα 1 και 4,

Εκτιμώντας τα ακόλουθα:

(1) Σύμφωνα με το άρθρο 4 της κοινής θέσης 1999/533/ΚΕΠΠΑ, η Ευρωπαϊκή Ένωση ανέλαβε να παροτρύνει όλα τα κράτη που δεν έχουν ακόμη υπογράψει και επικυρώσει την CTBT να το πράξουν αμελλητί, ιδίως δε τα κράτη του καταλόγου των 44 κρατών, των οποίων η επικύρωση είναι αναγκαία για την έναρξη ισχύος της CTBT.

(2) Είναι σκόπιμο να υπάρξει συμβολή για την επιτυχή περάτωση της δεύτερης διάσκεψης δυνάμει του άρθρου XIV της CTBT, η οποία θα πραγματοποιηθεί στις 25-27 Σεπτεμβρίου 2001 στη Νέα Υόρκη και σκοπό θα έχει την επιτάχυνση της διαδικασίας επικύρωσης της CTBT, ώστε να διευκολυνθεί η ταχεία έναρξη ισχύος της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο πλαίσιο της παροχής στήριξης για την ταχεία έναρξη ισχύος της CTBT που αναφέρεται στο άρθρο 4 της κοινής θέσης 1999/533/ΚΕΠΠΑ, η Ευρωπαϊκή Ένωση ενθαρρύνει όλα τα κράτη να υπογράψουν και να επικυρώσουν αμελλητί την CTBT.

Για το σκοπό αυτό, η Ευρωπαϊκή Ένωση θα παροτρύνει:

α) ως πρώτη προτεραιότητα, τα κράτη του καταλόγου των 44 κρατών των οποίων η επικύρωση είναι αναγκαία για την έναρξη ισχύος της συνθήκης CTBT,

β) τα κράτη που έχουν υπογράψει αλλά δεν έχουν επικυρώσει τη CTBT, ιδίως δε τα κράτη τα οποία θα φιλοξενήσουν σταθμούς του Διεθνούς Συστήματος Παρακολούθησης (IMS),

γ) τα κράτη που δεν έχουν υπογράψει την CTBT, ιδίως δε τα κράτη τα οποία θα φιλοξενήσουν σταθμούς IMS.

Άρθρο 2

Η Ευρωπαϊκή Ένωση θα υποστηρίξει τη σύγκληση της διάσκεψης σε πολιτικό επίπεδο.

Άρθρο 3

Προκειμένου να επιταχυνθεί η διαδικασία επικύρωσης και να διευκολυνθεί η ταχεία έναρξη ισχύος της CTBT, η Ευρωπαϊκή Ένωση είναι δυνατό να έχει επαφές με περιφερειακούς οργανισμούς (π.χ. τον Οργανισμό Αφρικανικής Ενότητας-OAU, τον Οργανισμό Αμερικανικών Κρατών-OAS, το Σύνδεσμο των Κρατών της Νοτιοανατολικής Ασίας-ASEAN).

Άρθρο 4

Η προεδρία θα ενημερώσει την Προσωρινή Τεχνική Γραμματεία CTBT σχετικά με την εφαρμογή των άρθρων 1 και 2.

Άρθρο 5

Η παρούσα απόφαση τίθεται σε ισχύ την ημερομηνία της έκδοσής της.

Άρθρο 6

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 9 Απριλίου 2001.

Για το Συμβούλιο

Ο Πρόεδρος

A. Lindh

(1) ΕΕ L 204 της 4.8.1999, σ. 1.
Απόφαση της Επιτροπής

της 12ης Φεβρουαρίου 2001

περί εγκρίσεως των σχεδίων που υπέβαλε η Αυστρία για την εξάλειψη της κλασικής πανώλης των χοίρων σε άγριους χοίρους στην επαρχία της Κάτω Αυστρίας

[κοινοποιηθείσα υπό τον αριθμό Ε(2001) 350]

(Το κείμενο στη γερμανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2001/140/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6α παράγραφος 3,

Εκτιμώντας τα ακόλουθα:

(1) Κρούσματα κλασικής πανώλης των χοίρων εμφανίστηκαν στον πληθυσμό αγρίων χοίρων σε μια περιοχή της επαρχίας της Κάτω Αυστρίας.

(2) Οι αυστριακές αρχές υπέβαλαν σχέδιο για την εξάλειψη της κλασικής πανώλης των χοίρων στους άγριους χοίρους, το οποίο καλύπτει τις οικείες περιοχές της Κάτω Αυστρίας.

(3) Το υποβληθέν σχέδιο εξετάστηκε από την Επιτροπή και διαπιστώθηκε ότι πληροί τις διατάξεις της οδηγίας 80/217/ΕΟΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο που υπέβαλε η Αυστρία για την εξάλειψη της κλασικής πανώλης των χοίρων στους άγριους χοίρους της επαρχίας της Κάτω Αυστρίας.

Άρθρο 2

Η Αυστρία θέτει σε ισχύ τις νομοθετικές, κανονιστικές και διοικητικές διατάξεις για την υλοποίηση του αναφερόμενου στο άρθρο 1 σχεδίου από την ημέρα έκδοσης της παρούσας απόφασης.

Άρθρο 3

Η παρούσα απόφαση απευθύνεται στη Δημοκρατία της Αυστρίας.

Βρυξέλλες, 12 Φεβρουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 47 της 21.2.1980, σ. 11.
Απόφαση της Επιτροπής

της 18ης Ιανουαρίου 2001

περί τροποποιήσεως, για δεύτερη φορά, της απόφασης 93/455/ΕΟΚ για την έγκριση ορισμένων σχεδίων εκτάκτου ανάγκης για τον έλεγχο της νόσου του αφθώδους πυρετού

[κοινοποιηθείσα υπό τον αριθμό Ε(2001) 120]

(Κείμενο που παρουσιάζει ενδιαφέρον για τον ΕΟΧ)

(2001/96/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/423/ΕΟΚ του Συμβουλίου, της 26ης Ιουνίου 1990, για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης τους αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περι των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προέλευσης τρίτων χωρών(1), και ιδίως το άρθρο 5 παράγραφος 4,

Εκτιμώντας τα ακόλουθα:

(1) Με την απόφαση 91/42/ΕΟΚ(2), η Επιτροπή έταξε κριτήρια προς εφαρμογή κατά τη σύνταξη σχεδίων έκτακτης ανάγκης για τον έλεγχο της νόσου του αφθώδους πυρετού.

(2) Με την απόφαση 93/455/ΕΟκ(3), όπως τροποποιήθηκε τελευταία από την απόφαση 95/194/ΕΚ(4), η Επιτροπή ενέκρινε ορισμένα σχέδια έκτακτης ανάγκης για τον έλεγχο της νόσου του αφθώδους πυρετού.

(3) Αφού εξετάσθηκαν, από αποστολή επιθεωρητών της Επιτροπής, τα εθνικά σχέδια έκτακτης ανάγκης για τον έλεγχο της νόσου του αφθώδους πυρετού, αντιστοίχως, της Αυστρίας της Φινλανδίας και της Σουηδίας, διαπιστώθηκε ότι τα σχέδια αυτά επιτρέπουν την επίτευξη του επιθυμητού στόχου και την πλήρωση των κριτηρίων που καθορίζονται στην απόφαση 91/42/ΕΟΚ.

(4) Ως εκ τούτου, φαίνεται σκόπιμο να εγκριθούν τα ανωτέρω σχέδια τροποποιώντας την απόφαση 93/455/ΕΟΚ.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/455/ΕΟΚ τροποποιείται ως εξής:

Στον πίνακα των κρατών μελών του παραρτήματος προστίθενται οι όροι "Αυστρία", "Φινλανδία" και "Σουηδία".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Ιανουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 13.8.1990, σ. 13.

(2) ΕΕ L 23 της 29.1.1991, σ. 29.

(3) ΕΕ L 213 της 24.8.1993, σ. 20.

(4) ΕΕ L 124 της 7.6.1995, σ. 38.
Απόφαση του Συμβουλίου

της 17ης Δεκεμβρίου 2001

για την επέκταση των αποτελεσμάτων της απόφασης για τη θέσπιση προγράμματος δράσης στον τομέα των ανταλλαγών, της συνδρομής και της κατάρτισης για την προστασία του ευρώ από την παραχάραξη και την κιβδηλεία (πρόγραμμα "Pericles") σε εκείνα τα κράτη μέλη τα οποία δεν έχουν υιοθετήσει το ευρώ ως ενιαίο νόμισμα

(2001/924/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Εκδίδοντας την απόφαση 2001/923/ΕΚ(3), το Συμβούλιο προέβλεψε ότι θα παράγει τα αποτελέσματά της στα κράτη μέλη τα οποία έχουν υιοθετήσει το ευρώ ως ενιαίο νόμισμα.

(2) Ωστόσο, οι ανταλλαγές πληροφοριών και προσωπικού καθώς και τα μέτρα συνδρομής και κατάρτισης που τίθενται σε εφαρμογή στα πλαίσια του προγράμματος επιβάλλεται να χαρακτηρίζονται από ομοιογένεια σε όλη την Κοινότητα και είναι σκόπιμο να θεσπισθούν οι απαιτούμενες διατάξεις για να εξασφαλιστεί το ίδιο επίπεδο προστασίας του ευρώ σε εκείνα τα κράτη μέλη τα οποία δεν το έχουν υιοθετήσει,

ΑΠΟΦΑΣΙΖΕΙ:

Άρθρο 1

Η εφαρμογή των άρθρων 1 έως 13 της απόφασης 2001/923/ΕΚ επεκτείνεται στα κράτη μέλη τα οποία δεν έχουν υιοθετήσει το ευρώ ως ενιαίο νόμισμα.

Άρθρο 2

Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2002.

Βρυξέλλες, 17 Δεκεμβρίου 2001.

Για το Συμβούλιο

Ο Πρόεδρος

A. Neyts-Uyttebroeck

(1) ΕΕ C 240 Ε της 28.8.2001, σ. 124.

(2) Γνώμη η οποία διατυπώθηκε στις 13.11.2001 (δεν έχει ακόμα δημοσιευθεί στην Επίσημη Εφημερίδα).

(3) Βλέπε σελίδα 50 της παρούσας Επίσημης Εφημερίδας.
Απόφαση της Επιτροπής

της 6ης Δεκεμβρίου 2001

για την τροποποίηση της απόφασης 2001/648/ΕΚ για τη χορήγηση ενίσχυσης στην παραγωγή επιτραπέζιων ελιών στη Γαλλία

[κοινοποιηθείσα υπό τον αριθμό Ε(2001) 3925]

(Το κείμενο στην γαλλική γλώσσα είναι το μόνο αυθεντικό)

(2001/879/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966(1), για κοινή οργάνωση της αγοράς στον τομέα των λιπαρών ουσιών, όπως τροποποιήθηκε τελευταία από τον κανονισμό (ΕΚ) αριθ. 1513/2001(2), και ιδίως το άρθρο 5 παράγραφος 4,

Εκτιμώντας τα ακόλουθα:

(1) Το άρθρο 5 της απόφασης 2001/648/ΕΚ της Επιτροπής της 9ης Αυγούστου 2001, για τη χορήγηση ενίσχυσης στην παραγωγή επιτραπέζιων ελιών στη Γαλλία(3), προβλέπει την κατάθεση συμπληρωματικής δήλωσης στη δήλωση καλλιέργειας ή, ενδεχομένως, νέα δήλωση. Για να εναρμονιστούν οι διαδικασίες και να αποφευχθεί η χρησιμοποίηση διαφορετικών δικαιολογητικών για το ελαιόλαδο και τις επιτραπέζιες ελιές, πρέπει να χρησιμοποιηθεί το ίδιο υπόδειγμα δήλωσης καλλιέργειας.

(2) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης των λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2001/648/ΕΚ τροποποιείται ως εξής:

Στο άρθρο 5, το πρώτο και το δεύτερο εδάφιο αντικαθίστανται από το εξής κείμενο: "Για τους σκοπούς της χορήγησης της ενίσχυσης στην παραγωγή επιτραπέζιων ελιών, ο παραγωγός πρέπει να έχει καταθέσει δήλωση καλλιέργειας σύμφωνα με τις διατάξεις των άρθρων 1, 2 και 3 του κανονισμού (ΕΚ) αριθ. 2366/98 της Επιτροπής της 30ής Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/99 έως 2000/01."

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 6 Δεκεμβρίου 2001.

Για την Επιτροπή

Franz Fischler

Μέλος της Επιτροπής

(1) EE 172 της 30.9.1966, σ. 3025/66.

(2) ΕΕ L 201 της 26.7.2001, σ. 4.

(3) ΕΕ L 229 της 25.8.2001, σ. 12.
Απόφαση του Συμβουλίου

της 10ης Δεκεμβρίου 2001

για τροποποίηση της απόφασης του Συμβουλίου 1999/325/ΕΚ για τη χορήγηση μακροοικονομικής χρηματοδοτικής ενίσχυσης στη Βοσνία-Ερζεγοβίνη

(2001/899/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Η απόφαση 1999/325/ΕΚ(2) παρέχει μακροοικονομική χρηματοδοτική ενίσχυση στη Βοσνία-Ερζεγοβίνη η οποία περιλαμβάνει τμήμα που χορηγείται ως δάνειο ύψους 20 εκατομμυρίων ευρώ κατ' ανώτατο όριο και τμήμα που χορηγείται ως δωρεάν βοήθεια ύψους 40 εκατομμυρίων ευρώ κατ' ανώτατο όριο.

(2) Λόγω καθυστερήσεων στην εφαρμογή των απαιτούμενων μεταρρυθμίσεων, όπως είχε συμφωνηθεί βάσει της συμφωνίας stand-by με το Διεθνές Νομισματικό Ταμείο, μπόρεσαν να εκταμιευθούν μέχρι σήμερα μόνο η πρώτη δόση (25 εκατομμύρια ευρώ) και η δεύτερη δόση (20 εκατομμύρια ευρώ). Η τρίτη και τελική δόση ύψους 15 εκατομμυρίων ευρώ εξακολουθεί να εκκρεμεί.

(3) Η Βοσνία-Ερζεγοβίνη είναι αποφασισμένη να συνεχίσει την πορεία οικονομικής σταθεροποίησης και μεταρρύθμισης και εξακολουθεί να έχει ανάγκη εξωτερικής χρηματοδοτικής στήριξης επιπλέον εκείνης που μπορεί να χορηγηθεί από τα διεθνή χρηματοδοτικά ιδρύματα.

(4) Η απόφαση 1999/325/ΕΚ δεν επιτρέπει επί του παρόντος τη χορήγηση δωρεάν βοήθειας μετά το έτος 2000.

(5) Πριν υποβάλλει την πρότασή της, η Επιτροπή ζήτησε τη γνώμη της οικονομικής και δημοσιονομικής επιτροπής,

ΑΠΟΦΑΣIZEI:

Άρθρο μόνο

Η απόφαση 1999/325/ΕΚ τροποποιείται ως εξής:

1. Στο άρθρο 1 η παράγραφος 3 του άρθρου 1 αντικαθίσταται από το ακόλουθο κείμενο: "3. Το τμήμα που χορηγείται ως δωρεάν βοήθεια ανέρχεται σε 40 εκατομμύρια ευρώ κατ' ανώτατο όριο."

2. Προστίθεται το ακόλουθο άρθρο: "Άρθρο 6

Η παρούσα απόφαση λήγει στις 31 Δεκεμβρίου 2002."

Βρυξέλλες, 10 Δεκεμβρίου 2001.

Για το Συμβούλιο

Ο Πρόεδρος

L. Michel

(1) Γνώμη που διατυπώθηκε στις 29 Νοεμβρίου 2001 (δεν έχει ακόμη δημοσιευθεί στην Επίσημη Εφημερίδα).

(2) ΕΕ L 123 της 13.5.1999, σ. 57.
Απόφαση του Συμβουλίου

της 23ης Ιουλίου 2001

σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Εσθονίας για τον τερματισμό του πρωτοκόλλου αριθ. 1 για το εμπόριο κλωστοϋφαντουργικών προϊόντων και ειδών ένδυσης της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας αφετέρου

(2001/797/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή έχει διαπραγματευθεί εξ ονόματος της Κοινότητας διμερή συμφωνία υπό μορφήν ανταλλαγής επιστολών με σκοπό τον τερματισμό του πρωτοκόλλου αριθ. 1 για το εμπόριο κλωστοϋφαντουργικών προϊόντων και ειδών ένδυσης της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(1).

(2) Η συμφωνία υπό μορφήν ανταλλαγής επιστολών θα πρέπει να εγκριθεί εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Εσθονίας για τον τερματισμό του πρωτοκόλλου αριθ. 1 για το εμπόριο κλωστοϋφαντουργικών προϊόντων και τα ειδών ένδυσης της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, εγκρίνεται εξ ονόματος της Κοινότητας.

Το κείμενο της συμφωνίας αυτής επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Κοινότητας, τη συμφωνία υπό μορφήν ανταλλαγής επιστολών, δεσμεύοντας την Κοινότητα.

Βρυξέλλες, 23 Ιουλίου 2001.

Για το Συμβούλιο

η Πρόεδρος

A. Neyts-Uyttebroeck

(1) ΕΕ L 68 της 9.3.1998, σ. 3.
Απόφαση της Επιτροπής

της 10ης Οκτωβρίου 2001

για την τροποποίηση της απόφασης 95/233/ΕΚ για να επιτρέπονται οι εισαγωγές ζώντων πουλερικών και αυγών επώασης από τη Λετονία

[κοινοποιηθείσα υπό τον αριθμό Ε(2001) 3016]

(Κείμενο που παρουσιάζει ενδιαφέρον για τον ΕΟΧ)

(2001/732/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εξαγωγές πουλερικών και αυγών για επώαση από τρίτες χώρες(1), όπως τροποποιήθηκε τελευταία από την απόφαση 2000/505/ΕΚ της Επιτροπής(2), και ιδίως το άρθρο 21 παράγραφος 1 και το άρθρο 26 της οδηγίας,

Εκτιμώντας τα ακόλουθα:

(1) Η απόφαση 95/233/ΕΚ της Επιτροπής(3), όπως τροποποιήθηκε τελευταία από την απόφαση 96/619/ΕΚ(4), περιλαμβάνει κατάλογο τρίτων χωρών από τις οποίες τα κράτη μέλη, καταρχήν, επιτρέπεται να εισάγουν ζωντανά πουλερικά και αυγά επώασης, περιλαμβανόμενων των στρουθιονιδών και των αυγών τους.

(2) Η Λετονία ζήτησε άδεια για εισαγωγή ζωντανών πουλερικών και αυγών επώασης στην Κοινότητα και έχει προσκομίσει τις αναγκαίες διασφαλίσεις.

(3) Επιθεώρηση που διενήργησαν οι υπηρεσίες της Επιτροπής στη Λετονία τον Μάρτιο του έτους 2001 έδειξε ότι η χώρα αυτή καλύπτεται από επαρκώς ικανοποιητικά διαρθρωμένες και οργανωμένες κτηνιατρικές υπηρεσίες όσον αφορά το καθεστώς υγείας ζώων στον τομέα των πουλερικών.

(4) Κατόπιν τούτου η Λετονία πρέπει να προστεθεί στον κατάλογο τρίτων χωρών της απόφασης 95/233/ΕΚ.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι και το παράρτημα ΙΙ της απόφασης 95/233/ΕΚ τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Οκτωβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 303 της 31.10.1990, σ. 6.

(2) ΕΕ L 201 της 9.8.2000, σ. 8.

(3) ΕΕ L 156 της 7.7.1995, σ. 76.

(4) ΕΕ L 276 της 29.10.1996, σ. 18.

ΠΑΡΑΡΤΗΜΑ

Το παράρτημα Ι και το παράρτημα ΙΙ αντικαθίστανται ως ακολούθως:

"ΠΑΡΑΡΤΗΜΑ I

Κάταλογος τρίτων χωρών από τις οποίες τα κράτη μέλη επιτρέπουν εισαγωγές ζώντων πουλερικών και αυγών επώασης, μη περιλαμβανομένων των στρουθιονιδών και αυγών τους

Οι εισαγωγές από τρίτες χώρες του παρόντος καταλόγου πρέπει να πληρούν τις συναφείς απαιτήσεις για την υγεία των ζώων και τη δημόσια υγεία.

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Κάταλογος τρίτων χωρών από τις οποίες τα κράτη μέλη επιτρέπουν εισαγωγές ζώντων στρουθιονιδών και αυγών τους

Οι εισαγωγές από τρίτες χώρες του παρόντος καταλόγου πρέπει να πληρούν τις συναφείς απαιτήσεις για την υγεία των ζώων και τη δημόσια υγεία.

>ΘΕΣΗ ΠΙΝΑΚΑ>"
Απόφαση του Συμβουλίου

της 27ης Σεπτεμβρίου 2001

για το διορισμό ενός μέλους από τη Γαλλία στην Οικονομική και Κοινωνική Επιτροπή

(2001/713/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου της 15ης Σεπτεμβρίου 1998 για το διορισμό των μελών της Οικονομικής και Κοινωνικής Επιτροπής, για την περίοδο από την 21η Σεπτεμβρίου 1998 έως τις 20 Σεπτεμβρίου 2002(1),

Eκτιμώντας ότι μετά την παραίτηση του κ. Lucien REBUFFEL, η οποία γνωστοποιήθηκε στο Συμβούλιο στις 6 Ιουνίου 2001, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η γαλλική Κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Eric SENECHAL διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Lucien REBUFFEL και για το υπόλοιπο της θητείας του, δηλαδή έως τις 20 Σεπτεμβρίου 2002.

Βρυξέλλες, 27 Σεπτεμβρίου 2001.

Για το Συμβούλιο

Ο Πρόεδρος

R. Landuyt

(1) ΕΕ L 257 της 19.9.1998, σ. 37.
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Ρουμανίας για τη συμμετοχή της Ρουμανίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/584/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(3).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 9 Οκτωβρίου 2000.

(5) Η συμφωνία που αναφέρεται στην παρούσα απόφαση θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Ρουμανίας για τη συμμετοχή της Ρουμανίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 18 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

Ο Πρόεδρος

M. Winberg

(1) ΕΕ C 120 E της 24.4.2001, σ. 227.

(2) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(3) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).